cyanic-selkie/wikianc huggingface dataset:
நிக்கல்(II) கார்பனேட்டு
நிக்கல்(II) கார்பனேட்டு(Nickel(II) carbonate) என்பது ஒன்று அல்லது அதற்கு மேற்பட்ட நிக்கல் மற்றும் கார்பனேட்டுகலவைகள் சேர்ந்த ஒரு கனிம வேதியியல் சேர்மமாகும்.தொழில்துறை கண்ணோட்டத்தில், மிக முக்கியமான நிக்கல் கார்பனேட்டாகக் கருதப்படுவது அடிப்படை நிக்கல் கார்பனேட்டாகும். இதனுடைய மூலக்கூற்று வாய்ப்பாடு Ni4CO3(OH)6(H2O)4 ஆகும்.ஆய்வகத்தில் தயாரிக்கப்படும் எளிய நிக்கல் கார்பனேட்டு  NiCO3 என்ற மூலக்கூற்று வாய்ப்பாடு கொண்ட கார்பனேட்டு மற்றும் அறுநீரேற்று ஆகியனவாகும்.பச்சை நிறமாகக் காணப்படும் இவையணைத்தும் Ni2+ அயனிகளைக் கொண்ட இணைக்காந்தப் பண்பு கொண்டவையாகும். தாதுப் பொருட்களில் இருந்து நிக்கல் தயாரிக்கையில் நீர்ப்பகுப்பு தூய்மைப்படுத்தும் செயல்முறையில் இடைவிளை பொருளாக இவ்வடிப்பை கார்பனேட்டுகள் தோன்றுகின்றன. மற்றௌம் இவை நிக்கல் மின்முலாம் பூசுதலிலும் பயனாகின்றன.
வினைகள்
நீர்த்த அமிலங்களுடன் நிக்கல் கார்பனேட்டு நீராற்பகுக்கப்பட்டு இச்செயல்முறையின் விளைவாக [Ni(H2O)6]2+ அயனிகளையும் ,நீர் மற்றும் கார்பன் டை ஆக்சைடு ஆகியனவற்றைக் கொடுக்கிறது. இக்கார்பனேட்டுகளைநீற்றுதல் வினைக்கு உட்படுத்தினால் நிக்கல் ஆக்சைடுகள் விளைகின்றன. வினையில் ஈடுபட்ட முன்னோடியின்  அடிப்படையில் ஆக்சைடுகளின் பண்புகள் அமைகின்றன. அடிப்படை கார்பனேட்டில் இருந்து தயாரிக்கப்படும் ஆக்சைடுகள் பெரும்பாலும் வினையூக்கிகளாகப் பயன்படுகின்றன. நிக்கல் சல்பேட்டு மற்றும் சோடியம் கார்பனேட்டுக் கரைசல்கள் வினைப்படுவதால் அடிப்படை நிக்கல் கார்பனேட்டுகள் உருவாகின்றன:
4 Ni2+ + CO32− + 6 OH− + 4 H2O → Ni4CO3(OH)6(H2O)4
கார்பன் டை ஆக்சைடு முன்னிலையில் நிக்கலை மின்பகுப்பு ஆக்சிசனேற்றம் செய்வதனால் நீரேற்று கார்பனேட்டு தயாரிக்கப்படுகிறது.:
பயன்கள்
பல வினையூக்கிகள் தயாரிப்பதற்கு முன்னோடியாகவும், சிலவகை பீங்கான் செயல்முறைகளிலும் நிக்கல் கார்பனேட்டு பயன்படுகிறது.
பாதுகாப்பு
நிக்கல் கர்பனேட்டு ஒரு மிதமான நஞ்சு வேதிப்பொருளாகும். எனவே நீண்ட நாள் தொடர்பு தவிர்க்கப்படல் வேண்டும்.
மேற்கோள்கள்
பகுப்பு:கார்பனேட்டுகள் பகுப்பு:நிக்கல் சேர்மங்கள்
பண்டைய அலெப்போ நகரம்
பண்டைய அலெப்போ நகரம் (Ancient City of Aleppo) பண்டைய அண்மை கிழக்கின் தற்கால சிரியா நாட்டில் உள்ளது. தற்போதும் இதன் பெயர் அலெப்போ என்றெ அழைக்கப்படுகிறது.
2014-இல் சிரிய உள்நாட்டுப் போர் துவங்குவதற்கு முன்னர் அலெப்போ நகரத்தின் 12-ஆம் நூற்றாண்டு முதல் 16-ஆம் நூற்றாண்டு வரையிலான கட்டிடங்களும், அரண்மனைகளும் பழுதின்றி பராமரிக்கப்பட்டு வந்தது.
பண்டைய அலெப்போ நகரத்தைச் சுற்றிலும் கோட்டைச் சுவர்களுடன் 350 ஹெக்டேர் (860 ஏக்கர்; 3.5 சகிமீ) நிலப்பரப்பும், 1,20,000 மக்களும் வாழ்ந்து கொண்டிருந்தனர்.
பண்டைய அலெப்பொ நகரத்தின் உலகப் பாரம்பரிய கட்டங்களும், சின்னங்களும் சிரிய உள்நாட்டுப் போரில் இசுலாமிய அரசு தீவிரவாதிகளால் வெடி வைத்து தகர்க்கப்பட்டது.
தோற்றம்
குயிக் ஆற்றின் இடது கரையில் 160 ஹெக்டேர் பரப்பில் அமைந்த பண்டைய அலெப்போ நகரத்தைச்சுற்றி, 5 கிமீ நீளம் கொண்ட சுவர்களைக் கொண்ட அரணுடன் கூடியது. மேலும் பண்டைய அலெப்போ நகரத்தைச் சுற்றி 8 சகிமீ வட்ட வடிவில் எட்டு குன்றுகளால் சூழப்பட்டது. இந்த குன்றுகளில் மையமாக அமைந்த குன்றில் கிமு இரண்டாயிரம் ஆண்டில் நிறுவப்பட்ட அக்ரோபோலிஸ் வடிவத்தில் கோயில் உள்ளது. மேலும் இக்குன்றுகளில் சவ்தா சைசா, அல்-அன்சாரி போன்ற தொல்லியல் மேடுகள் உள்ளது. இப்பழைய நகரத்தின் 5 கிமி நீளம் கொண்ட சுற்றுச் சுவர்களை எகிப்திய மம்லுக் சுல்தான்கள் மறுசீரமைத்தனர். இந்நகரம் 9 அகலமான நுழைவாயில்கள் அகழியுடன் கூடியிருந்தது. தற்போது 5 நுழைவாயில்கள் மட்டும் பாதுகாக்கப்பட்டுள்ளது.
பண்டைய நகரத்தின் பராமரிப்பு
பண்டைய அலெப்போ நகரம் பெரிய வணிக மையமாக இருந்தது. இந்நகரம் கிழக்கே மெசொப்பொத்தேமியா, நடு ஆசியா, தெற்காசியாவிற்கும் மேற்கே பண்டைய எகிப்து, பண்டைய கிரேக்கம் மற்றும் உரோமைப் பேரரசுகளுக்கு இடையே வணிக மையமாக திகழ்ந்தது.
பண்டைய அலெப்போ நகரம் பெரிய வணிக வீதிகளும், வணிக வளாகங்களும், தேவாலயங்களும், மசூதிகளும், மதராசாக்களுடன் கூடியதாக இருந்தது. இரண்டாம் உலகப் போருக்குப் பின் 1954-இல் பண்டைய அலெப்போ நகரம் மறுசீரமைக்கப்பட்டது.
1954 - 1983-க்குள் பண்டைய அலெப்போவின் வரலாற்றுச் சிறப்புமிக்க கட்டிடங்கள் தவிர்த்து பிற கட்டிடங்கள் இடிக்கப்பட்டு, மேற்கத்திய கட்டிடக் கலைஞர்களால் நவீன பல மாடி கட்டிடங்கள் நிறுவப்பட்டது நகரம் பொலியுறுத்தப்பட்டது. 1986-இல் பண்டைய அலெப்போ நகரத்தை யுனெஸ்கோ நிறுவனம் உலகப் பாராம்பரியக் களங்களில் ஒன்றாக அறிவிக்கப்பட்டது.
உலகின் பல தொல்லியல் அகழ்வாய்வாளர்கள் அலெப்போவின் தொல்லியல் மேடுகளை அகழ்வாய்ந்து பல தொல்லியல் களங்கள் மற்றும் தொல் பொருட்கள் கண்டறிந்தனர்.
வெளி இணைப்புகள்
பகுப்பு:உலகப் பாரம்பரியக் களங்கள் பகுப்பு:பண்டைய நகரங்கள் பகுப்பு:சிரிய நகரங்கள் பகுப்பு:சிரியா பகுப்பு:சிரியாவின் உலகப் பாரம்பரியக் களங்கள் பகுப்பு:மெசொப்பொத்தேமியா பகுப்பு:பண்டைய அண்மைக் கிழக்கின் நகரங்கள் பகுப்பு:அண்மைக் கிழக்கு நாடுகளின் தொல்லியல் பகுப்பு:சிரியாவின் தொல்லியற்களங்கள்
2017 சியாப்பசு நிலநடுக்கம்
2017 சியாப்பசு நிலநடுக்கம் (2017 Chiapas earthquake) 2017 செப்டம்பர் 7 ஆம் நாள் பிற்பகல் 11.49 மணியளவில் மெக்சிகோவின் தெற்கு கடற்கரைப் பகுதியில் ஏற்பட்ட நிலநடுக்கம் ஆகும். இந்த நிலநடுக்கத்தின் மதிப்பானது உந்தத்திறன் ஒப்பளவில் 8.1 ஆக அறியப்பட்டுள்ளது. மெர்காலி செறிவு அளவில் அதிகபட்சமான IX (மிகத்தீவிரம்) என்ற அளவைத் தொட்டுள்ளது. இந்த நிலநடுக்கம் மெக்சிகோவின் சியாபசு மாநிலத்தின் தெகுயாந்தெபெக் வளைகுடாவின் தெற்கு பிஜிஜியாபன் என்ற இடத்திலிருந்து தோராயமாக 87 கிலோமீட்டர் (54 மைல்) தொலைவில் நிகழ்ந்துள்ளது. இந்தப் பகுதியைச் சுற்றியுள்ள பகுதிகள் மற்றும் குவாத்தமாலா வின் பகுதிகளிலும் வசிக்கும் மக்களில் குறைந்தபட்சம் 60 பேராவது இதுவரை இதற்கு பலியாகியுள்ளனர்.
மெக்சிக்கோ நகரத்தில் உள்ள சில கட்டிடங்கள் இந்த நிலநடுக்கத்தின் காரணமாக அதிர்வுக்குள்ளாகியுள்ளன. இந்த கட்டிடங்களில் உள்ள மக்கள் இதன் காரணமாக வெளியேறியுள்ளனர். இந்த நிலநடுக்கமானது 1 மீட்டர் (3 அடி 3 அங்குலம்) அளவிலான உயரமுடைய அலைகளை உண்டாக்கவல்ல ஆழிப்பேரலை யையும் (சுனாமி) தோற்றுவித்துள்ளது. சுற்றுப்புறப் பகுதிகளில் வசிப்போருக்கு சுனாமி எச்சரிக்கையும் விடப்பட்டுள்ளது. மெக்சிக்கோவின் அதிபர் இந்த நிலநடுக்கத்தை நுாறாண்டுகளில் நாட்டில் ஏற்பட்ட மிகவும் சக்தி வாய்ந்த நிலநடுக்கம் என அழைத்துள்ளார். மேலும், இந்த நிலநடுக்கம் இதுவரை மெக்சிக்கோ நாட்டின் வரலாற்றில் ஏற்பட்ட பதிவு செய்யப்பட்ட நிலநடுக்கங்களில் இரண்டாவது மிகப்பெரியதாகவும் உள்ளது. முன்னதாக, மெக்சிக்கோவில் 1787 ஆம் ஆண்டு 8.6 என்ற அளவிலான நிலநடுக்கம் ஏற்படு்டுள்ளது. தற்போதைய மெக்சிகோவின் சியாபசில் ஏற்பட்டுள்ள இந்த நிலநடுக்கமே 2017 ஆம் ஆண்டில் உலகளவில் ஏற்பட்ட மிகத்தீவிரமான நிலநடுக்கமாகவும் உள்ளது.
புவியத்தட்டு அமைப்பு
தெகுயாந்தெபெக் வளைகுடாவானது வட அமெரிக்க புவியத்தட்டின் கீழாக அமிழ்த்தப்பட்ட கோகோசு புவியத்தட்டின் குவிமைய எல்லையின் மேலாக அமைந்துள்ளது. இந்தக் கீழமிழ்தலானது (நிலவியல்) ஆண்டொன்றுக்கு 6.4 செமீ அல்லது 2.5 அங்குலம் என்ற அளவில் நிகழ்ந்துள்ளது.
சேதங்கள், இழப்புகள்
சியாபாசில் உள்ள பல வீடுகள் நிலநடுக்கத்தால் சேதமடைந்துள்ளன அல்லது கடுமையாக சேதமடைந்துள்ளன; மருத்துவமனைகள் மற்றும் பள்ளிகளும் கூட சேதமடைந்தன. ஓக்சாகாவில் இறந்த 45 நபர்கள் மற்றும் சியாபசுவில் இறந்த 12 நபர்கள் மற்றும் டபாசுகோவில் இறந்த 3 நபர்கள் இவர்களையும் உள்ளடக்கி குறைந்தபட்சம் 60 நபர்களாவது நிலநடுக்கத்தின் விளைவாக இறந்திருக்கலாம் மெக்சிகோவின் உட்புறப் பகுதிகளுக்கான செயலகமானது சியாபசு மாகாணத்தில் உள்ள 122 நகராட்சிகளுக்கு அவசர நிலையை அறிவித்துள்ளது. மேலும், மெக்சிகோவின் இராணுவம் பேரிடர் மீட்புப் பணிகளில் களமிறக்கப்பட்டுள்ளது. 11 மாநிலங்களில் பள்ளிகள் செப்டம்பர் 8 ஆம் தேதி முதல் பாதுகாப்பு குறித்த ஆய்வுகளுக்காக மூடப்பட்டுள்ளன.
மேற்கோள்கள்
பகுப்பு:2017 நிலநடுக்கங்கள் பகுப்பு:2017 இயற்கை அழிவுகள் பகுப்பு:மெக்சிக்கோ பகுப்பு:குவாத்தமாலா பகுப்பு:நிலநடுக்கங்கள்
மூங்கில்தொழுவு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குரங்கு படையல் திருவிழா
தாய்லாந்து நாட்டின் சுற்றுலாத்துறையை மேம்படுத்துவதற்காக, ஆண்டுதோறும் குரங்கு படையல் திருவிழா நடத்தப்படுகிறது. 2007 ஆம் ஆண்டில், தாய்லாந்தின் லோப்புரி மாகாணம் பகுதிக்குட்பட்ட 2000 குரங்குகளுக்கு பழம், காய்கறிகளை வழங்கி திருவிழா தொடங்கியது. லண்டனில் வெளியாகும் தி கார்டியன் பத்திரிக்கை, வினோதமான திருவிழாக்களில் இதுவும் ஒன்று எனக் குறிப்பிட்டுள்ளது.
சி. மூ. இராசமாணிக்கம்
சின்னப்பு மூத்ததம்பி இராசமாணிக்கம் (Sinnappu Moothathamby Rasamanickam, சனவரி 20, 1913 - செப்டம்பர் 7, 1974) இலங்கைத் தமிழ் அரசியல்வாதி ஆவார். இவர் பட்டிருப்புத் தொகுதியின் நாடாளுமன்ற உறுப்பினராகவும், தமிழரசுக் கட்சியின் தலைவராகவும் இருந்தவர்.
ஆரம்ப வாழ்க்கை
1913 இல் பிறந்தவர் இராசமாணிக்கம். இவர் இலங்கையின் கிழக்கு மாகாணத்தில் மண்டூர் என்னும் ஊரில் வேளாண்மைக் குடும்பத்தில் பிறந்தவர். தந்தை திருப்பழுகாமத்தைச் சேர்ந்த சோமநாதர் சின்னப்பு உடையார், தாயார் மண்டூரைச் சேர்ந்த சின்னப்பிள்ளை. இவர்களுக்கு மூத்தவராகப் பிறந்தவர் இராசமாணிக்கம். இவருடன் கூடப் பிறந்தவர்கள் சிவகுரு, சங்கரப்பிள்ளை, நடராசா, சிவப்பிரகாசம், நேசம் ஆகியோர். இராசமாணிக்கம் மண்டூர் சைவப்பள்ளி, கல்முனை உவெசுலி கல்லூரி, யாழ்ப்பாணம் மத்திய கல்லூரி ஆகியவற்றில் கல்வி கற்று கொழும்புப் பல்கலைக்கழகத்தில் பொருளியல் துறையில் இலண்டன் பல்கலைக்கழகத்தின் சிறப்புப் பட்டம் பெற்றார். இராசமாணிக்கம் அரசு சேவையில் இணைந்து கூட்டுறவு அலுவலர், உணவுக் கட்டுப்பாட்டு அதிகாரி, உதவி அரச அதிபர், காணி ஆணையாளார் எனப் பல பதவிகளை பதுளை, அம்பாந்தோட்டை மாவட்டங்களில் வகித்துள்ளார்.
திருமணம்
இராசமாணிக்கம் களுவாஞ்சிக்குடியைச் சேர்ந்த மருத்துவர் வைரமுத்து ஜேம்ஸ் செல்லையா, மார்கிரட் தங்கம்மா ஆகியோரின் மகள் லீலா செபரத்தினம் என்பவரைத் திருமணம் புரிந்தார். இவர்களுக்கு 2 பெண்களும் 4 ஆண்களும் பிள்ளைகள். இந்திய அமைதிப் படையினரின் துப்பாக்கிச் சூட்டில் 1988 இல் 4வது பிள்ளை சக்கரவர்த்தி இறந்தார். மற்றைய மகன் மருத்துவர் ராஜபுத்திரன் இலங்கை சுதந்திரக் கட்சியில் இணைந்து அக்கட்சியின் பட்டிருப்புத் தொகுதி கட்சி ஒருங்கிணைப்பாளராக உள்ளார்.
அரசியலில்
1947 நாடாளுமன்றத் தேர்தலில் சுயேட்சை வேட்பாளராகப் போட்டியிட்டு சோ. உ. எதிர்மனசிங்கம் என்பவரிடம் சுமார் 800 வாக்குகள் வித்தியாசத்தில் தோற்றார். ஆனாலும், 1952 தேர்தலில் போட்டியிட்டு 460 வாக்குகள் வித்தியாசத்தில் எதிர்மனசிங்கத்தை வென்று நாடாளுமன்றம் சென்றார்.
இராசமாணிக்கம் இலங்கைத் தமிழரசுக் கட்சியின் தலைவராகவும் தமிழர் விடுதலைக் கூட்டணி தலைவராகவும் செயல்பட்டவர்.
எலமஞ்சிலி, மேற்கு கோதாவரி மாவட்டம்
எலமஞ்சிலி, ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்று.
ஆட்சி
இது ஆந்திர சட்டமன்றத்திற்கு பாலகொல்லு சட்டமன்றத் தொகுதியிலும், இந்திய பாராளுமன்றத்திற்கு நரசாபுரம் மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:மேற்கு கோதாவரி மாவட்டம்
ராஜதுரோகி (தர்மபுரி ரகசியம்)
ராஜதுரோகி அல்லது தர்மபுரி ரகசியம் 1938 ஆம் ஆண்டு வெளிவந்த தமிழ்த் திரைப்படமாகும். ஜி. ஆர். சேதி இயக்கத்தில் வெளிவந்த இத்திரைப்படத்தில் வி. எஸ். மணி, நாட் அண்ணாஜி ராவ் மற்றும் பலரும் நடித்திருந்தனர்.
மேற்கோள்கள்
பகுப்பு:1938 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
சுள்ளியாறு
சுள்ளியாறு காயத்ரிப்புழாவின் துணையாறுகளுள் ஒன்று. காயத்ரிப்புழா, கேரளத்தின் இரண்டாவது நீளமான ஆறான பாரதப்புழாவின் முதன்மையான துணையாறு ஆகும்.
காயத்ரிப்புழாவின் துணையாறுகள்
பகுப்பு: கேரள ஆறுகள்
நாகேஸ்வரி அண்ணாமலை
நாகேஸ்வரி அண்ணாமலை என்பவர் ஒரு தமிழ் எழுத்தாளராவார். இவரது கணவர் அண்ணாமலை ஒரு தமிழ் ஆளுமையாவார். தமிழ்நாட்டில் பிறந்த நாகேஸ்வரி, இள வயதிலேயே கணவரோடு அமெரிக்கா சென்று வாழ்ந்துவந்துவருகிறார். இவர் தன்னுடைய 60ஆவது வயதுக்குப் பிறகு, எழுதத் தொடங்கினார். இவர் பெரும்பாலும் அமெரிக்க வாழ்வு, கலாச்சாரம் சம்பந்தமான நூல்களை எழுதியுள்ளார்.
வெளி இணைப்புகள்
பகுப்பு:தமிழ் எழுத்தாளர்கள் பகுப்பு:தமிழ்ப் பெண் எழுத்தாளர்கள் பகுப்பு:அமெரிக்கத் தமிழ் எழுத்தாளர்கள்
நிலை அழுத்தம்
பாய்ம இயக்கவியலில் நிலை அழுத்தம் (Static pressure) பல்வேறுவகைகளில் பயன்படுத்தப்படுகின்றது. அவையாவன:
பாய்வில், மொத்த அழுத்தம்= நிலை அழுத்தம் + இயக்கநிலை அழுத்தம்
உசாத்துணைகள்
வானூர்தி வடிவமைப்பு மற்றும் பயன்பாடு
பாய்ம இயக்கவியல்
பகுப்பு:பாய்ம இயக்கவியல் பகுப்பு:காற்றியக்கவியல்
மோர் தன் பிரண்ட்ஸ்
மோர் தன் பிரண்ட்ஸ் (More Than Friends, தமிழில்: நண்பர்களை விட அதிகம்) என்பது தென் கொரியா நாட்டு காதல் நகைச்சுவை தொலைக்காட்சி நாடகத் தொடர் ஆகும். ஆங் சியோங் வு, ஷின் யே யூன், கிம் டோங் ஜுன் ஆகியோர் முதன்மை கதாபாத்திரத்தில் நடித்துள்ளனர். இந்த தொடர் 25 செப்டம்பர் முதல் 28 நவம்பர் 2020 ஆம் ஆண்டு வரை ஜெரிபிசி தொலைக்காட்சியில் ஒளிபரப்பாகி 16 அத்தியாயங்களுடன் நிறைவு பெற்றது.
கதை சுருக்கம்
இது பள்ளிப்பருவத்திலிருந்து ஆங் சியோங் வு மற்றும் ஷின் யே யூன் ஆகியோர் ஒருவரை ஒருவர் காதலித்து வந்தனர் ஆனால் தவறான புரிதல் காரணமாக 10 வருடம் ஆகியும் நண்பர்களாகவே இருக்கும் இரண்டு நண்பர்களின் கதையைச் சொல்கிறது.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
வெளி இணைப்புகள்
பகுப்பு:ஜெரிபிசி தொலைக்காட்சி நிகழ்ச்சிகள் பகுப்பு:தென் கொரியா நாடகத் தொலைக்காட்சி தொடர்கள் பகுப்பு:கொரிய மொழித் தொலைக்காட்சி நிகழ்ச்சிகள் பகுப்பு:2020 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள் பகுப்பு:தென் கொரிய காதல் நகைச்சுவை தொலைக்காட்சி தொடர்கள் பகுப்பு:2020 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
கணிப்புக் குலக் கோட்பாடு
கணிதவியலில், கணிப்புக் குலக் கோட்பாடு (computational group theory) என்பது கணினிவழிகுலங்களை ஆயும் கோட்பாடாகும். இது குலங்கள் பற்றிய தகவலைக் கணிக்க படிநிலைநிரல்களையும் தரவுக் கட்டமைப்புகளையும்வடிவமைத்து பகுப்பாய்வு செய்தலாகும்மிந்த புலத்தில் ஆர்வம் மூன்டதற்கான காரணம், பெரும்பாலான வட்டாரக் குலங்கள் உட்பட, பல ஆர்வமூட்டும் குலங்களுக்குக் கையால் கணக்கிடுதல் நடைமுறையில் இயலாமையே ஆகும்.
குலக் கோட்பாட்டின் முதன்மையான படிநிலைநிரல்கள் பின்வருமாறு:
குலக் கோட்டில் பயன்படுத்தும் இரண்டு முதன்மையான கணினி இயற்கணித முறைகள் பின்வருமாறு:
இப்புலத்தின் பெறுமதிகள் பின்வருமாறு:
மேற்கோள்கள்
பகுப்பு:நுண்புல இயற்கணிதம் பகுப்பு:இயற்கணிதம் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தக்கோலம் மீனாட்சியம்மன் கோயில்
தக்கோலம் மீனாட்சியம்மன் கோயில் தமிழ்நாட்டில் வேலூர் மாவட்டம், தக்கோலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மீனாட்சி அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
1622
1622 (MDCXXII) ஒரு சனிக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.
அல்ஹிலால்
வெளியீடு
அகில இலங்கை இஸ்லாமிய காங்கிரஸ், கட்டுகாஸ்தோட்டை, கலகெதரை வீதியை இச்சஞ்சிகை முகவரியாகக் கொண்டிருந்தது.
முதல் இதழ்
நவம்பர் 15 1980. இஸ்லாமிய வருடம் ஹிஜ்ரி 1401ல் வெளிவந்துள்ளது.
நோக்கம்
இச்சஞ்சிகை அரபுப் பெயரைக் கொண்டிருந்தபோதிலும்கூட, இலங்கை முஸ்லிம்களின் சமூகப் பிரச்சினையை கருத்திற்கொண்டே வெளிவந்துள்ளது. இதனை பத்திரிகையாசிரியர் முதலாவது இதழில் பின்வருமாறு குறிப்பிட்டுள்ளார். “நீங்களாகவே உங்கள் நிலையை மாற்றிக் கொள்ளாதவரையில் உங்கள் நிலையை இறைவன் மாற்றப்போவதில்லை” என்பது அருள்வாக்கு. எனவே, எமது சமூகம் அதன் போக்கை மாற்றிக் கொள்ளவேண்டும். இந்தப் பணியில் இளைஞர்களையும், வளர்ந்தோர்களையும் ஈடுபடச் செய்வதை அல்ஹிலால் தனது பணியாகக் கொண்டிருக்கும்.
உள்ளடக்கம்
இச்சஞ்சிகை இலங்கை முஸ்லிம்களின் கல்வி நிலை குறித்து கூடிய அக்கறை காட்டியுள்ளது. குறிப்பாக இலங்கையின் முஸ்லிம் சமூகத்துக்கு கல்வியில் இழைக்கப்படக்கூடிய அநீதிகளுக்காக வேண்டி குரல்கொடுத்து வந்துள்ளது. அத்துடன், முஸ்லிம்களின் சமூகப் பிரச்சினைகள், அரசாங்கத்தால் முஸ்லிம்களுக்கு இழைக்கப்படும் அநீதிகள் சமூக ரீதியில் முஸ்லிம்களின் பாதிப்புகள் போன்ற இன்னோரன்ன விடயங்களை இது உள்ளடக்கியிருந்தது.
அரபுலக அரசியல்
இச்சஞ்சிகையில் கடலுக்கப்பாலிருந்து எனும் தலைப்பில் அரபுலக அரசியல் நிலைகளும், உலக அரசியல் நிலைகளும் இரண்டு பக்கங்களில் இணைக்கப்பட்டிருந்ததுடன், அரபுலக நாடுகளின் அறிமுகமும் இடம்பெற்றிருந்தது. இச்சஞ்சிகையில் இடம்பெற்றிருந்த பல கட்டுரைகள் தமிழர் விடுதலைக் கூட்டணியினரின் உதயசூரியன் உட்பட பல இதழ்களில் மறுபிரசுரம் செய்யப்பட்டன.
அரசியல் நெருக்கடி
இச்சஞ்சிகை வெளிவரத் தொடங்கியதும் பல அரசியல் நெருக்கடிகளுக்கு உட்பட்டுள்ளது. இதனால் 14வது இதழுடன் இச்சஞ்சிகை நிறுத்தப்பட்டுள்ளது. பகுப்பு:ஈழத்து சஞ்சிகைகள் பகுப்பு:இலங்கை இசுலாமியத் தமிழ் இதழ்கள் பகுப்பு:இசுலாமிய தமிழ் இதழ்கள் பகுப்பு:1980 களில் வெளிவந்த தமிழ் இதழ்கள்
அடால்ஃப் எங்ளர்
எயின்ரிச் கசுடாவ் அடால்ஃப் எங்ளர் (Heinrich Gustav Adolf Engler) என்பவர் 25 மார்ச்சு 1844 – முதல் 10 அக்டோபர் 1930 வரையிலான காலத்தில் வாழ்ந்த செருமன் நாட்டு தாவரவியல் அறிஞர் ஆவார். தாவரவகைப்பாட்டியல் மற்றும் தாவரப்புவியியல் ஆய்வுகளுக்காக இவர் நன்கு அறியப்படுகிறார். இக்காலத்திலும் கூட தாவர வகைப்படுத்தலின் எங்ளர் வகைப்பாடு பல மூலிகை ஆய்வர்களாலும் தாவரவியல் வல்லுநர்களாலும் பல கையேடுகளில் பயன்படுத்தப்பட்டு வருகிறது. பாசிகள் தொடங்கி பூக்கும் தாவரங்கள் வரை விரிவான முறையில் வகைப்படுத்த வகை செய்யும் ஒரே வகைப்பாட்டு முறையாக எங்ளர் வகைப்பாட்டு முறை கருதப்படுகிறது.
வாழ்க்கை வரலாறு
எயின்ரிச் கசுடாவ் அடால்ஃப் எங்ளர் செருமானிய நாட்டில் உள்ள சாகன் என்னும் இடத்தில் 1844 இல் பிறந்தார். 1930 ஆம் ஆண்டு அக்டோபர் மாதம் 10 ஆம் நாள் பெர்லினில் இறந்தார்.
1866 ஆம் ஆண்டில் பிரசுலாவ் பல்கலைக் கழகத்தில் முனைவர் பட்டம் பெற்றார். பின்னர் சிலகாலம் பல்கலைக் கழகங்களில் விரிவுரையாளராக இருந்தார். 1889-1921 ஆம் ஆண்டு வரை பெர்லினில் உள்ள தாவரவியல் பூங்காவின் இயக்குநராகவும், பேராசிரியராகவும் பணியாற்றினார். அப்போது இவருக்கு உலகின் பல பகுதிகளிலும் உள்ள உயிருள்ள தாவரங்களையும் முன்னர் வாழ்ந்து மடிந்த தொல்லுயிர்ப்படிவத் தாவரங்களையும் நுணுகி ஆராயும் வாய்ப்புக் கிடைத்தது.
உலகின் பல பகுதிகளுக்கும் பயணம் செய்த இவர் தாவரப் பரவலின் அறிந்து தன்னுடைய அறிவைப் பெருக்கிக் கொண்டார்.
பணிகள்
உறவுமுறைகளை அடிப்படையாகக் கொண்ட பயன்பாடு, செயல்திறம் ஆகியவற்றை விளக்கும் படிமலர்ச்சிக் கருத்துக்களுக்கு இணைந்த ஒர் இயற்கை வகைப்பாட்டுத் தொகுப்பை உருவாக்கினார். தாவரங்கள் அனைத்தையும்  குடும்பங்கள், துறைகள் என வகைப்படுத்தினார். நுட்பமான விவரங்களைத் தருவதிலும் பெரும் தொகுதிகளின் பெயரிடுமுறையிலும் இவரின் வகைப்பாடு சிறந்திருக்கிறது. இவரின் வகைப்பாட்டியல் தொகுப்பை முதன் முதலில் உண்டான மரபுவழி வகைப்பாடு எனக்கூறலாம்.
பரிசும் பெருமையும்
1913 ஆம் ஆண்டில் இவருக்கு லின்னேயன் பதக்கம் வழங்கப்பட்டது. அனைத்துலக தாவர வகைப்பாட்டியல் குழுமம் 1986 இல் தாவர வகைபாட்டியலில் சிறந்தவர்களுக்கு வழங்க எங்களர் பதக்கம் என்ற பரிசை உருவாக்கி நிர்வகிக்கிறது.
புற இணைப்புகள்
பகுப்பு:தாவரவியலாளர்கள் பகுப்பு:செருமானிய அறிவியலாளர்கள் பகுப்பு:1844 பிறப்புகள் பகுப்பு:1930 இறப்புகள்
ரூபர்ட் கிரின்ட்
ரூபர்ட் கிரின்ட் (Rupert Grint) இவர் ஒரு ஆங்கில திரைப்பட நடிகர். இவர் ஆரி பாட்டர் திரைப்படங்களில் நடித்ததன் மூலம் புகழ் பெற்ற நடிகர் ஆனார்.
வெளி இணைப்புகள்
பகுப்பு:ஆங்கிலத் திரைப்பட நடிகர்கள் பகுப்பு:1988 பிறப்புகள் பகுப்பு:வாழும் நபர்கள்
கருங்கல் (பாறை)
thumb|யோசமைட் தேசியப் பூங்காவிலுள்ள, கருங்கற் பாறையின் அண்மைத் தோற்றம். ''கருங்கல் என்பதே இங்கே மீள்வழிப்படுத்தப்படுகிறது. கருங்கல் என்ற ஊரை குறித்த கட்டுரையை பார்ப்பதற்கு, காண்க: கருங்கல் (ஊர்) ''
கருங்கல் (Granite) என்பது என்பது உடையக்கூடிய தன்மை கொண்ட எரிமலைக் குழம்புகளில் இருந்து உருவாகும் ஒரு வகை கற்பாறை ஆகும். இதன் சராசரி அடர்த்தியானது 2.65 - 2.75 கி/செ.மீ3 ஆகும். இதன் அழுத்தம் தாங்கும் திறன் 200 மெகா பாசுகல் (MPa) மேல் உள்ளது மற்றும் உருகு நிலை 1215–1260 °செ. இது இடைநிலையான அல்லது கரடுமுரடான மேற்பரப்புத் தன்மை கொண்டது. சிலசமயங்களில் பெரிய, தனியான படிகங்களையும் இது உள்ளடக்கி இருப்பதுண்டு. கருங்கற்கள், அவற்றின் வேதியியல் மற்றும் கனிமவியற் தன்மைகளைப் பொறுத்து, இளஞ்சிவப்பு முதல் கடும் சாம்பல் அல்லது கறுப்பு நிறமாக இருக்கலாம்.
இவ்வகைப் பாறைகள் சிலைகள் செய்வதற்கும், கட்டிடங்கள் மற்றும் கற்கோவில்கள் கட்டுவதற்கும் பயன்படுத்தப்பட்டுள்ளன.
சேடப்பட்டி (சட்டமன்றத் தொகுதி)
2008-ல், நாடாளுமன்ற மற்றும் சட்டமன்றத் தொகுதி ஆணையின் கீழ், சேடபட்டி சட்டமன்றத் தொகுதி உசிலம்பட்டி தொகுதியுடன் இணைக்கப்பட்டது.
மேற்கோள்கள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள் பகுப்பு:மதுரை மாவட்டம்
டொக்குபோதனஅள்ளி
டொக்குபோதனஅள்ளி (Dokkubodanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவில் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 1465 வீடுகள் உள்ளன. கிராமத்தின் மொத்த மக்கள் தொகையானது 5667 ஆகும். இதில் பெண்களின் எண்ணிக்கை 2763 என்றும், ஆண்களின் எண்ணிக்கை 2904 என்றும் உள்ளது. மொத்த எழுத்தறிவு விகிதம் 54.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
மேங்குலுட்டன்
மேங்குலுட்டன் (Manglutan) என்பது இந்தியாவைச் சேர்ந்த  தெற்கு அந்தமான் தீவின் தெற்கு கடற்கரையில் அமைந்துள்ள அந்தமான் மாவட்டத்தில் இருக்கும் ஒரு கிராமம் ஆகும். இக்கிராமம் போர்ட் பிளேர் நகரத்திற்கு தென்மேற்கில் 14 மைல் (23 கிமீ) தொலைவில் பரவியுள்ளது. ஒரு பள்ளி, மருத்துவமனை, மற்றும் காவல் நிலையம் ஆகியன இவ்வூரின் முக்கிய அலுவலகங்களாக உள்ளன. 1960/1961 ஆம் ஆண்டுகளில் இவ்வூரில் 60 ஏக்கர் பரப்பளவில் மேங்குலுட்டன் ரப்பர் தோட்டம் உருவாக்கப்பட்டது. தனிக்கரி நீரோடை மேங்குலுட்டன் கிராமத்தில் பாய்கிறது.
மேற்கோள்கள்
பகுப்பு:அந்தமான் நிக்கோபார் தீவுகளின் புவியியல்
தேக்க அழுத்தம்
பாய்ம இயக்கவியலில், தேக்க அழுத்தம் (Stagnation pressure) (அல்லது மொத்த அழுத்தம்) என்பது பாய்விலிருக்கும் தேக்கப்புள்ளியிலிருக்கும் நிலை அழுத்தம் ஆகும்.
ஒரு தேக்கப்புள்ளியில் பாய்மத் திசைவேகம் சுழியமாகும், மேலும் பாய்வின் அனைத்து இயக்க ஆற்றலும் அகவெப்பமாறாச் செயன்முறையில் அழுத்த ஆற்றலாக மாற்றப்படுகிறது. இயல்சீரோட்ட இயக்கநிலை அழுத்தம், இயல்சீரோட்ட நிலை அழுத்தம் ஆகியவற்றின் கூட்டுத்தொகையே தேக்க அழுத்தமாகும். தேக்க அழுத்தம் சிலவேளைகளில் பிடோட் அழுத்தம் எனவும் குறிக்கப்பெறலாம், ஏனெனில் அது பிடோட் குழாய் மூலமாக அளவிடப்படுகிறது.
வெளியிணைப்புகள்
பகுப்பு:பாய்ம இயக்கவியல்
தட்டமுடி சுண்டெலி
பகுப்பு:இந்தியப் பாலூட்டிகள் பகுப்பு:அகணிய உயிரிகள் பகுப்பு:சுண்டெலிகள்
திரைலோக்கியவர்மன்
திரைலோக்கியவர்மன் (Trailokyavarman)(பொ.ச.1203–1245) என்பவர் 12ஆம் நூற்றாண்டின் முற்பகுதியில் இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தார்.
தட்டமுடி சுண்டெலி
தட்டமுடி சுண்டெலி (Flat-haired mouse-மசு பிளாட்டிதிரிக்சு) என்பது முரிடே குடும்பத்தில் உள்ள கொறிணி சிற்றினமாகும். இது இந்தியாவில் மட்டுமே காணப்படும் அகணிய உயிரி. இது தென்னிந்தியா மற்றும் மத்திய இந்தியா முழுவதும் பரவலாகக் காணப்படுகிறது.
திரைலோக்கியவர்மன்
வரலாறு
சந்தேலக் கல்வெட்டுகள், பரமார்த்திப் பிறகு திரைலோக்யவர்மன் சந்தேல அரியணையில் ஏறினார் என்று கூறுகின்றன. இவர் அநேகமாக பரமார்த்தியின் மகனாக இருக்கலாம். இருப்பினும் கிடைக்கக்கூடிய ஆதாரங்களின் அடிப்படையில் இதை உறுதியாகக் கூற முடியாது.
தட்டமுடி சுண்டெலி
விளக்கம்
தட்டமுடி சுண்டெலியின் உடல் நீளம் சராசரியாக 95 மி.மீ. வால் உடல் நீளத்தை விட சிறியதாகக் காணப்படும். முதுகு புறம் அடர் பழுப்பு நிறத்திலிருந்து வெளிர் பழுப்பு நிறமாக இருக்கும். கீழ்ப்பகுதி பொதுவாக வெள்ளை நிறத்தில் தெளிவான கோட்டுடன் காணப்படும். காலில் ஒரு இருண்ட பட்டை ஒன்று காணப்படும். பயிரிடப்பட்ட வயல்கள், மலைப்பாங்கான காடுகள் வறண்ட ஆற்றுப் படுகைகளில் இந்த சுண்டெலி காணப்படும்.
திரைலோக்கியவர்மன்
வரலாறு
திரைலோக்யவர்மனின் ஏழு கல்வெட்டுகள் அஜய்கர், பன்பூர், சத்தர்பூருக்கு அருகிலுள்ள கர்ரா மற்றும் தெஹ்ரி ( திகம்கர் ) ஆகிய இடங்களில் கண்டுபிடிக்கப்பட்டுள்ளன. இந்த கல்வெட்டுகளில் புந்தேல்கண்ட் பகுதியில் உள்ள பல இடங்கள் குறிப்பிடப்பட்டுள்ளன. கல்வெட்டுகள் இவருக்கு வழக்கமான ஏகாதிபத்திய பட்டங்களை பரம-பட்டாரக மகாராஜாதிராஜா பரமேசுவர பரம-மகேசுவர சிறீ-கலஞ்சராதிபதி என்ற பட்டத்தை வழங்குகின்றன. இவரது நாணயங்கள் பாந்தா மாவட்டத்தில் கண்டுபிடிக்கப்பட்டுள்ளன. பாரம்பரிய சந்தேல ஆதிக்கங்களின் பெரும்பகுதியை இவர் கட்டுப்பாட்டில் வைத்திருந்ததை இது குறிக்கிறது.
திரைலோக்யவர்மன் கலஞ்சராதிபதி ("கலஞ்சராவின் ஆண்டவர்") என்ற பட்டத்தை கொண்டிருந்தார். இது தில்லி சுல்தானகத்தின் துருக்கிய ஆட்சியாளர்களிடமிருந்து கலிஞ்சர் கோட்டையை இவர் மீட்டதாகக் அறிய முட்கிறது. இவரது காலத்திய கர்ரா செப்புத் தகடும் இவரது வாரிசான வீரவர்மனின் அஜய்கர் கல்வெட்டும் இந்தக் கருதுகோளை ஆதரிக்கின்றன. துருக்கியர்களுடனான போரில் கொல்லப்பட்ட இரவுதா பாபேயின் மகனுக்கு ஒரு கிராமத்தை வழங்கியதை கர்ரா கல்வெட்டு பதிவு செய்கிறது. அஜய்கர் கல்வெட்டு, இவர் விஷ்ணுவைப் போலவே, துருக்கர்களால் உருவாக்கப்பட்ட கடலில் மூழ்கியிருந்த பூமியைத் தூக்கியதாகக் கூறுகிறது.
வெற்றிகள்
போஜவர்மனின் ஆட்சியின் அஜய்கர் பாறைக் கல்வெட்டின் படி, திரைலோக்யவர்மனின் தளபதி ஆனந்தன் பில்கள், சபரர்கள், புலிந்தர்கள் உட்பட பல பழங்குடியினரை அடிபணியச் செய்ததாகக் கூறுகிறது. அடையாளம் தெரியாத போஜுகா என்பவரை இவர் தோற்கடித்ததாகவும் கூறப்படுகிறது.
நாணயங்கள்
இவரது முன்னோடிகளைப் போலவே, திரைலோக்யவர்மனும் தெய்வம் அமர்ந்திருக்கும் நிலையில் தங்க நாணயங்களை வெளியிட்டார். செப்புக் காசுகளில் அனுமன் உருவம் இடம் பெற்றுள்ளது. இவருக்குப் பின் வீரவர்மன் ஆட்சிக்கு வந்தார்.
உசாத்துணை
பகுப்பு:மத்தியப் பிரதேச வரலாறு பகுப்பு:இந்திய அரசர்கள்
பழம்பேட்டை முத்துமாரியம்மன் கோயில்
பழம்பேட்டை முத்துமாரியம்மன் கோயில் தமிழ்நாட்டில் திருவண்ணாமலை மாவட்டம், பழம்பேட்டை என்னும் ஊரில் அமைந்துள்ள அம்மன் கோயிலாகும்.
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்துமாரியம்மன் சன்னதியும், ரேணுகாம்பாள், நாகாத்தம்மன் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பா.சீனுவாசன் செட்டியார் பரம்பரை அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி 1 முதல் 5 வெள்ளி வரை திருவிழா முக்கிய திருவிழாவாக நடைபெறுகிறது. புரட்டாசி, [[தை மாதம்]] திருவிழா நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆக்ரா மாகாணம்
ஆக்ரா மாகாணம் (Agra Province) குடிமைப்பட்ட கால இந்தியாவை ஆண்ட பிரித்தானிய இந்தியா ஆட்சியாளர்களால் நிறுவப்பட்ட மாகாணங்களில் ஒன்றாகும். இம்மாகாணம் 1836-ஆம் ஆண்டில் நிறுவப்பட்டது. இதன் தலைநகரம் அலகாபாத் நகரம் ஆகும். பின்னர் இம்மாகாணப் பகுதிகள் ஐக்கிய ஆக்ரா மற்றும் அயோத்தி மாகாணத்தில்  1902–ஆம் ஆண்டு முதல்  1937-ஆம் ஆண்டு வரை செயல்பட்டது. மீண்டும்   ஐக்கிய ஆக்ரா மற்றும் அயோத்தி மாகாணம் ஏப்ரல் 1937-ஆம் ஆண்டில் புதிதாக நிறுவப்பட்ட  ஐக்கிய மாகாணத்துடன் இணைக்கப்பட்டது. ஐக்கிய மாகாணத்தில் தற்கால உத்தரப் பிரதேசம் மற்றும் உத்தரகண்ட் மாநிலங்களின் பகுதிகள் இருந்தது.
பாலகொல்லு
பாலகொல்லு (ஆங்கிலம்: Palakollu) ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்று ஆகும். இது ஆந்திர சட்டமன்றத்திற்கு பாலகொல்லு சட்டமன்றத் தொகுதியிலும், இந்திய பாராளுமன்றத்திற்கு நரசாபுரம் மக்களவைத் தொகுதியிலும் உட்படுத்தப்பட்டுள்ளது.
அமைவிடம்
ஆந்திராவின் மேற்கு கோதாவரி மாவட்டத்தில் நரசபுரம் வருவாய் பிரிவில் உள்ள பாலகொல்லு மண்டலத்தின் நிர்வாக தலைமையகம் பாலகொல்லு ஆகும். பாலகொலு மாநிலத்தின் கடலோர ஆந்திர பகுதியில் அமைந்துள்ளது..< இது 19.49 சதுர கிலோமீட்டர் (7.53 சதுர மைல்) ஆக்கிரமித்துள்ளது. 2011 மக்கள் தொகை கணக்கெடுப்பின்படி, இது சுமார் 61,200 மக்கள்தொகையையும், சுமார் 81,199 மெட்ரோ மக்கள்தொகையையும் கொண்டுள்ளது, இது ஆந்திராவின் மேற்கு கோதாவரி மாவட்டத்தில் நான்காவது அதிக மக்கள் தொகை கொண்ட நகரமாக திகழ்கிறது. இது ஏலுரு நகர அபிவிருத்தி அதிகாரசபையின் ஒரு பகுதியாகும்
2018 ஆம் ஆண்டில், நகர்ப்புற மேம்பாட்டு அமைச்சின் ''தூய இந்தியா இயக்க" பணியின் படி, ஸ்வச் சர்வேஷன் -2018 இன் கீழ் பாலகொல்லு நகராட்சி 1113 இல் தென் மண்டலத்தில் 43 வது இடத்தைப் பிடித்தது, மண்டல சராசரி மதிப்பெண்கள் 1438.96 மற்றும் மாநில சராசரி மதிப்பெண்கள் 79 இல் 20 வது மாநில சராசரி மதிப்பெண்கள் 1916.2 பாலகொல்லு யு.எல்.பி சென்சஸ் கோட் 802966. நகர்ப்புறங்களில் வீடற்ற ஏழைகளுக்காக பிரதான் மந்திரி அவாஸ் யோஜனாவின் கீழ் அனைவருக்கும் வீட்டுவசதி 2015-16 ஆம் ஆண்டிற்கான பாலகொலு நகரம் தேர்ந்தெடுக்கப்பட்டது.
சராசரியாக 1.5 மீட்டர் (4.9 அடி) உயரத்தில், பாலகொல்லு நகரம் தேசிய நெடுஞ்சாலை 165 (இந்தியா) மற்றும் தேசிய நெடுஞ்சாலை 216 (இந்தியா) ஆகியவற்றில் அமைந்துள்ளது. இது மேற்கில் கிருஷ்ணா மாவட்டம், கிழக்கில் கிழக்கு கோதாவரி மாவட்டம், தெற்கே வங்காள விரிகுடா மற்றும் வடக்கில் தெலங்காணா ஆகியவற்றை எல்லைகளாகக் கொண்டுள்ளது.
வரலாறு
பாலகோல் அல்லது பாலகொல்லு முதலில் சீரராமம், சீராபுரம், பாலகோலனு அல்லது உபமன்யபுரம் என்று அழைக்கப்பட்டது.
1613 ஆம் ஆண்டில், டச்சுக்காரர்கள் தங்கள் முதல் இந்திய தொழிற்சாலையை பாலகொல்லுவில் கட்டினர், இது 1730 ஆம் ஆண்டில் தற்காலிகமாக கைவிடப்பட்டது. டச்சு சோழமண்டலத்தின் ஒரு பகுதி, இது ஜவுளி, விளக்கு எண்ணெய், மரம், கூரை ஓடுகள் மற்றும் செங்கற்களுக்கான வர்த்தக இடமாகும்.
1783 ஆம் ஆண்டு பாரிஸ் உடன்படிக்கையின் கீழ், இந்த நகரம் ஆங்கிலேயர்களிடம் ஒப்படைக்கப்பட்டது, ஆனால் டச்சுக்காரர்கள் அதை அவர்களிடமிருந்து 1804 வரை தொடர்ந்து வாடகைக்கு எடுத்தனர். 1818 ஆம் ஆண்டில் இது முன்னர் டச்சுக்காரர்களுக்கு மீட்டெடுக்கப்பட்டது, 1824 ஆம் ஆண்டில் மீண்டும் ஆங்கிலேயர்களிடம் ஒப்படைக்கப்பட்டது.
பாலகொல்லு மூன்று லிங்கங்களால் (ஸ்ரீசைலம், திராக்ஷரம் மற்றும் காலேஸ்வரம்) எல்லைக்குட்பட்ட பகுதி திரிலிங்க தேசம் என்றும் அழைக்கப்படுகிறது.
மிகவும் பிரபலமான க்ஷீரராமம் ஐந்து பஞ்சராம க்ஷேத்திரங்களில் ஒன்றாகும், இது பாலகொல்லுவில் அமைந்துள்ளது. சிவபெருமான் உள்நாட்டில் க்ஷீர ராமலிங்கேஸ்வர சுவாமி என்று அழைக்கப்படுகிறார். இங்குள்ள சிவலிங்கம் விஷ்ணுவால் நிறுவப்பட்டது.
புகழ்பெற்ற ஸ்ரீ லட்சுமி கணபதி நவகிரக சுப்பிரமண்ய ஆலயம், இந்த கோயில் பாலகொல்லுவில் உள்ள புரோடிபெட்டா 2 வது பாதையில் அமைந்துள்ளது. நவக்ரகிரகம் மற்றும் சுப்ரமண்ய சுவாமி தெய்வங்களுடன் லட்சுமி கணபதியின் தெய்வீக வடிவத்தில் கணபதி தெய்வம் கோயில் அமைந்துள்ளது.
பொருளாதாரம்
விவசாயத்தை அடிப்படையாகக் கொண்ட வணிகங்கள் உணவு பதப்படுத்துதல் மற்றும் அரிசி ஆலைகள் ஆகியவை நகரத்தின் வருவாயின் முக்கிய ஆதாரங்களாக இருக்கின்றன. இது ஒரு விநியோக மையமாகவும், அதன் மையப்பகுதிக்கு வணிக மையமாகவும் செயல்படுகிறது. இந்த நகரம் உயர்கல்விக்கான பிராந்திய மையமாகவும், சிறப்பு சுகாதார சேவைகளுக்காகவும் அறியப்படுகிறது
பாலகொல்லு இந்தியா முழுவதும் தேங்காயை ஏற்றுமதி செய்கிறது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
மேற்குறிப்புகள்
பகுப்பு:மேற்கு கோதாவரி மாவட்டம்
நரசாபுரம் மண்டலம்
நரசாபுரம், ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்று.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
மேற்கோள்கள்
பகுப்பு:மேற்கு கோதாவரி மாவட்டம்
கைலாசகோனா அருவி
கைலாசகோனா அருவி (Kailasakona Falls) இந்தியாவின் ஆந்திரப் பிரதேசம், சித்தூர் மாவட்டத்தில் நாராயணவனம் என்ற இடத்தில் அமைந்திருக்கிறது. அருவிக்கு அருகில் சிவன் மற்றும் பார்வதி கோவில் உள்ளது. அருவி சுமார் 40 அடி உயரம் கொண்டதாகும். மலைப்பகுதிகளிலும் மூலிகைப்பகுதி வழியாகவும் தவழ்ந்து வருவதால் அருவி மருத்துவகுணம் நிறைந்ததாக இருக்கிறது. வருடம் முழுவதும் தண்ணீர் இருக்கும் என்பது இந்த அருவியின் சிறப்பாகும். இங்கு 3 நீர்வீழ்ச்சிகள் உள்ளன. சிவன் மற்றும் பார்வதி கோயிலுக்கு அருகில் உள்ள பிரதான நீர்வீழ்ச்சியைத் தவிர, நீர்வீழ்ச்சிக்கு வரும் பிரதான சாலையின் பாதியில் சுமார் 4 முதல் 6 அடி உயரம் கொண்ட இரண்டு சிறிய நீர்வீழ்ச்சிகள் உள்ளன. இந்த இரண்டு அருவிகளுக்கும் நடைபாதை சாலைகள் இல்லை.
புற இணைப்புகள்
பகுப்பு:ஆந்திரப் பிரதேச அருவிகள் பகுப்பு:சித்தூர் மாவட்டம்
நில்கிரி இமால்
நில்கிரி இமால் (Nilgiri Himal) என்பது நேபாள நாட்டின் அன்னபூர்ணா திண்மப் பாறைத் தொகுதியில் உள்ள மூன்று சிகரங்களின் வீச்சு ஆகும். இம்மலை வீச்சில் 7061 மீட்டர் உயரமான வடக்கு நில்கிரி, 6940 மீட்டர் உயரம் கொண்ட மத்திய நில்கிரி, 6839 மீட்டர் உயரம் கொண்ட தெற்கு நில்கிரி ஆகிய மூன்று மலைகள் காணப்படுகின்றன.
அக்டோபர் மாதம் 1962 ஆம் ஆண்டில் நெதர்லாந்து நாட்டைச் சார்ந்த இமயமலை மலையேற்றக்குழு, முதன்முதலாக இம்மலையை ஏறி வெற்றி கண்டது. பிரெஞ்சு நாட்டைச் சார்ந்த லியோனெல் தெர்ரே இக்குழுவின் தலைவராக இருந்து வழிநடத்தினார். முறையே 1978 மற்றும் 1979 ஆம் ஆண்டுகளில் வடக்கு நில்கிரி மலையையும் மத்திய நில்கிரி மலையையும் சப்பான் மலையேற்றக்குழுவினர் மலையுச்சியை ஏறி வெற்றி கண்டனர்.
வெளி இணைப்புகள்
பகுப்பு:நேபாளத்தின் மலைகள் பகுப்பு:ஏழாயிரமடி சிகரங்கள் பகுப்பு:மசுட்டாங்கு மாவட்டம்
சல்வார் (ஆடை)
சல்வார் (ஆடை) பஞ்சாபின் மரபார்ந்த ஆடையாகும். இவற்றின் கண்ணைக் கவரும் வண்ணங்களும் துணி வகைகளும் புகழ்பெற்றவை. பஞ்சாபி ஆடையில் மூன்று அங்கங்கள் உள்ளன;  கமீசு எனப்படும் இடைக்கு மேற்பகுதிக்கான உடை, சல்வார் எனப்படும் இடைக்கு கீழுள்ள பகுதிக்கான உடை மற்றும் துப்பட்டா எனப்படும் மேலாடை. பெண்களின் சல்வார் இந்திய மூவலந்தீவில் மட்டுமின்றி உலகின் பல பகுதிகளிலும் பரவலாக அறியப்பட்டுள்ளது. லடாக்கிற்கு அப்பாலும் இது புகழ்பெற்றுள்ளது. பாக்கித்தானின் தேசிய உடையாக சல்வார் உள்ளது. 1960களிலிருந்து பஞ்சாபி சல்வார் அரசு அலுவலகங்களிலும் பயன்படுத்தப் படுகின்றது.
இந்த உடை பஞ்சாபி பண்பாட்டில் பல நூற்றாண்டுகளாக இருந்து வந்துள்ளது. சுதான் என்றோ குர்தா/குர்தி தொகுப்பு அல்லது சல்வார் ஜாகா (கமீசு)/குர்தா இணையாகவோ பயன்படுத்தப்பட்டுள்ளது. இந்த உடைகளில் பஞ்சாப் பகுதியின் பாட்டியாலா சல்வாரும் சரைக்கி சல்வாரும் அடங்கும்.
மேற்சான்றுகள்
பகுப்பு:பஞ்சாபி பண்பாடு பகுப்பு:இந்திய உடைகள்
ஜாண்டி ரோட்ஸ்
ஜொன்டி ரோட்ஸ் (Jonty Rhodes, பிறப்பு: சூலை 27 1969), தென்னாப்பிரிக்க அணியின் துடுப்பாட்டக்காரர். இவர் 52 தேர்வுத் துடுப்பாட்டப் போட்டிகளிலும், 245 ஒருநாள் பன்னாட்டுத் துடுப்பாட்டப் போட்டிகளிலும் 168 முதல்தர துடுப்பாட்டப் போட்டிகளிலும், 371 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 	1992 -2000 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 	1992 -2003 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
ரோட்ஸ் தென்னாப்பிரிக்காவி்ல் உள்ள பைடர்மாரிட்ஸ்பர்க்கில் பிறந்தார். ஒரு வலதுகை மட்டையாளரான இவர், தன்னுடைய விரைவான ஓட்டத்திற்காக குறிப்பிடத்தக்கவராக இருக்கிறார், இருப்பினும் அவருடைய ஃபீல்டிங் திறனுக்காகவே குறிப்பிடப்படுபவராக இருக்கிறார், அதிலும் குறிப்பாக மைதான ஃபீல்டிங் மற்றும் தன்னுடைய பேக்வேர்ட் பாய்ண்டில் இருந்து பந்து எறிதலில் மிகவும் குறிப்பிடப்படவேண்டியவர். 2005 ஆம் ஆண்டு பிற்பகுதியில் கிரிக்இன்ஃபோ தயாரித்த ஒரு அறிக்கையில், 1999 ஆம் ஆண்டு கிரிக்கெட் உலகக் கோப்பையில் இருந்து எந்த ஒரு பீல்டரும் ஒருநாள் சர்வதேசப் போட்டியில் செய்த ரன் அவுட்களில், வெற்றிகரமான மூன்றாவது வீதத்தோடு அவர் ஒன்பதாவது இடத்தில் இருக்கிறார். }
அவருடைய விளையாட்டு வாழ்க்கையின்போது குளுக்கோஸ்டெர்ஷைர் கவுண்டி கிரிக்கெட் கிளப், குவாசுலு-நடால் மற்றும் நடால் ஆகியவற்றிற்காக முதல்-தர கிரிக்கெட் விளையாடியிருக்கிறார். ரோட்ஸ் 2000 ஆம் ஆண்டில் டெஸ்ட் கிரிக்கெட்டில் இருந்தும், 2003 ஆம் உலகக் கோப்பை போட்டியில் ஏற்பட்ட காயத்தினால் 2003 இல் ஒருநாள் கிரிக்கெட் போட்டியிலிருந்தும் ஓய்வுபெற்றார்.
டெஸ்ட் விளையாட்டு வாழ்க்கை
ரோட்ஸ் தன்னுடைய முதல் டெஸ்ட் கிரிக்கெட் போட்டியை 13 நவம்பர் 1992 இல் அவருடைய சொந்த நகரமான கிங்ஸ்மேட், டர்பனில் உள்ள மைதானத்தில் நடந்த "ஃபிரண்ஷிப் டூரில்" இந்தியாவிற்கு எதிராக தொடங்கினார், முதல் இன்னிங்ஸில் 41 ரன்களும் இரண்டாவது இன்னிங்ஸில் ஆட்டமிழக்காமல் 26 ரன்கள் எடுத்தார்.
1993-1994 ஆம் பருவத்தின்போது மொராடுவாவில் ஸ்ரீலங்காவிற்கு எதிரான மூன்று போட்டிகள் கொண்ட தொடரின் முதல் போட்டியின்போது ரோட்ஸ் தனது முதலாவது சதத்தை அடித்தார். கடைசி நாள் மட்டையாட்டத்தில், கிளைவ் எக்ஸ்டீன் உடன் இணைந்து ரோட்ஸ் ஆட்டமிழக்காமல் எடுத்த 101 ரன்கள் ஆட்டத்தை சமநிலை அடையச்செய்து, அவ்வணியை காப்பாற்றியது. தென்னாப்பிரிக்கா இந்தத் தொடரின் இரண்டாவது ஆட்டத்தில் வெற்றிபெற்று மூன்றாவது ஆட்டத்தை சமன் செய்ததன் மூலம் தொடரை 1-0 என்ற அளவில் தொடரை வென்றது.
தென்னாப்பிரிக்காவில் நடைபெற்ற 2003 ஆம் ஆண்டு உலகக் கோப்பை போட்டியில் விளையாடும் விதமாக டெஸ்ட் போட்டி கிரிக்கெட்டில் இருந்து ஓய்வுபெறுவதாக ரோட்ஸ் 2001 ஆம் ஆண்டில் அறிவித்தார். அவருடைய கடைசி டெஸ்ட் போட்டி 2000 ஆம் ஆண்டு ஆகஸ்ட் ஆறு இல் ஸ்ரீலங்காவிற்கு எதிராக கொழும்பு சிங்களீஸ் ஸ்போர்ட்ஸ் கிளப் மைதானத்தில் நடந்தது. அதில் ரோட்ஸ் இரண்டு இன்னிங்ஸிலும் 21 மற்றும் 54 ரன்கள் எடுத்திருந்தார். ஸ்ரீலங்கா இந்தப் போட்டியை ஆறு விக்கெட்டுகள் வித்தியாசத்தில் வென்றது.
ஒருநாள் சர்வதேச போட்டி வாழ்க்கை
1992 ஆம் ஆண்டு பிப்ரவரி 26 இல் சிட்னி கிரிக்கெட் மைதானத்தில் நடந்த 1992 ஆம் ஆண்டு கிரிக்கெட் உலகக் கோப்பையின் தென்னாப்பிரிக்காவினுடைய முதல் போட்டியில் ஆஸ்திரேலியாவிற்கு எதிரான ஒருநாள் சர்வதேச போட்டியில் ரோட்ஸ் அறிமுகமானார். ஆஸ்திரேலியா முதலில் பேட்டிங் செய்து 170 ரன்கள் எடுத்திருந்தபோது, கிரெக் மெக்டெர்மாட்டை ரோட்ஸ் ரன் அவுட் மூலம் ஆட்டமிழக்கச் செய்தார். அப்போட்டியில் தென்னாப்பிரிக்கா 171 ரன்கள் எடுத்து ஒன்பது விக்கெட்டுகள் வித்தியாசத்தில் வெற்றிபெற்றது; ரோட்ஸ் இதில் பேட்டிங் செய்ய அழைக்கப்படவில்லை.
ரோட்ஸ் பிரிஸ்பேன் கிரிக்கெட் மைதானத்தில் 1992 மார்ச் எட்டு இல் பாகிஸ்தானுக்கு எதிரான தென்னாப்பிரிக்காவின் உலகக் கோப்பை ஐந்தாவது ஆட்டத்தில் புகழ்பெறத் தொடங்கினார். தென்னாப்பிரிக்கா முதலில் பேட்டிங் செய்து 50 ஓவர்களில் 211 ரன்கள் எடுத்தது. பாகிஸ்தானின் இன்னிங்ஸில் மழை குறுக்கிட்டதால் 36 ஓவர்களுக்கு குறைக்கப்பட்டது என்பதுடன் இலக்கானது 212 ரன்களில் இருந்து 194 ரன்களுக்கு மாற்றியமைக்கப்பட்டது. இன்சமாம்-உல்-ஹக் மற்றும் பாகிஸ்தான் அணித்தலைவர் இம்ரான் கான் ஆகியோர் ஆட்டம் தொடங்கியபோது முதலாவதாக களமிறங்கினர். 135/2 என்ற நிலையில் 48 ரன்கள் அடித்திருந்த இன்சமாம் ரன் எடுக்க எத்தனித்தார், ஆனால் கானால் திருப்பி அனுப்பப்பட்டார். பந்து பேக்வேர்ட் பாய்ண்டில் இருந்து ஓடிவந்துகொண்டிருந்த ரோட்ஸை நோக்கி உருண்டுகொண்டிருந்தது, பந்தை எடுத்துக்கொண்ட ரோட்ஸ் இன்சமாம் விக்கெட்டை நோக்கி ஓடினார். கையில் பந்தை வைத்துக்கொண்டிருந்த ரோட்ஸ் முழு வீச்சில் கரணமடித்து ஸ்டம்புகளை உடைக்க ரன் அவுட் ஆனது. புகழ்பெற்ற புகைப்படத்திற்கு காரணமாக அமைந்த இந்த ரன் அவுட் உலகக் கோப்பையின் மிக நேர்த்திய துணிகரச் செயல்களுள் ஒன்றாக கருதப்படுகிறது என்பதுதான் ரோட்ஸின் விளையாட்டு வாழ்க்கையை தீர்மானித்த கணங்களுள் ஒன்றாகவும் இருக்கிறது. பாகிஸ்தானின் இன்னிங்ஸ் அதிலிருந்து சரிந்தது என்பதுடன் முடிவில் தென்னாப்பிரிக்கா இருபது ரன்கள் வித்தியாசத்தில் வெற்றிபெற 173/8 என்ற நிலையில் முடிந்தது.
1993 ஆம் ஆண்டு நவம்பர் 14 இல் ரோட்ஸ் ஐந்து கேட்சுகளைப் பிடித்து உலக சாதனை நிகழ்த்தினார், அது மும்பை பிரேபோர்ன் மைதானத்தில் மேற்கிந்திய தீவுகள் அணிக்கு எதிரான போட்டியில் (விக்கெட் கீப்பர் தவிர்த்து) ஒரு ஃபீல்டர் செய்த பெரும்பாலான ஆட்டமிழப்புகள் சாதனையாக அது இருந்தது.
ஓய்வுக்குப் பின்னர்
ஓய்வுக்குப் பின்னர் ரோட்ஸ் ஸ்டாண்டர்ட் வங்கியால் கணக்காளர் பிரதிநிதியாக வேலைக்கு அமர்த்தப்பட்டார். ரோட்ஸ் தற்போது தென்னாப்பிரிக்க தேசிய அணியின் ஃபீல்டிங் பயிற்சியாளராக பணிபுரிகிறார். அவர் தற்போது ஐபிஎல் அணியான மும்பை இந்தியன்ஸ் அணியின் பயிற்சியாளராக அமர்த்தப்பட்டிருக்கிறார்.
அவர் கூவன் மெக்கார்த்தியின் உறவினரான கேட் மெக்கார்த்தியை 1994 ஏப்ரல் 16 இல் பைடர்மாரிட்ஸ்பர்க்கில் திருமணம் செய்துகொண்டார். அவர்கள் தற்போது பிரிந்துவிட்டனர்.
குறிப்புதவிகள்
பகுப்பு:1969 பிறப்புகள் பகுப்பு:தென்னாபிரிக்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
கங்கை
கங்கை (கங்கா) என்ற தலைப்பில் உள்ள கட்டுரைகள்:
குப்பம்பாளையம் ஊராட்சி
குப்பம்பாளையம் ஊராட்சி (Kuppampalayam Gram Panchayat), தமிழ்நாட்டின் திருப்பூர் மாவட்டத்தில் உள்ள குடிமங்கலம் வட்டாரத்தில் அமைந்துள்ளது. இந்த ஊராட்சி, உடுமலைப்பேட்டை சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ராஜாம்பாள் (1951 திரைப்படம்)
ராஜாம்பாள் 1951 ஆம் ஆண்டு வெளிவந்த தமிழ்த் திரைப்படமாகும். ஆர். எம். கிருஷ்ணசுவாமியின் இயக்கத்தில் வெளிவந்த இத்திரைப்படத்தில் ஆர். எஸ். மனோகர், மாதுரி தேவி, எஸ். பாலச்சந்தர் மற்றும் பலரும் நடித்திருந்தனர்.
நாடக உலகில் புகழ்பெற்றிருந்த மனோகரின் முதலாவது திரைப்படம் இதுவாகும். அக்காலத்தில் புகழ்பெற்ற எழுத்தாளர் ஜே. ஆர். ரங்கராஜூவின் கதைக்கு திரைக்கதை, வசனம் எழுதியவர் ஏ. டி. கிருஷ்ணசுவாமி. இதே கதை 1935 ஆம் ஆண்டில் ராஜாம்பாள் என்ற இதே பெயரில் திரைப்படமாக எடுக்கப்பட்டது.
பி. கே. சரஸ்வதி இத்திரைப்படத்தில் கதாநாயகியாக அறிமுகமானார். வீணை எஸ். பாலச்சந்தர் இதில் நடேசன் என்ற பாத்திரத்தில் வில்லனாக நடித்திருந்தார். இவரே இப்படத்துக்கு பின்னணி இசையையும் வழங்கியிருந்தார்.
வெளியிணைப்புகள்
பகுப்பு:1951 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. சாரங்கபாணி நடித்த திரைப்படங்கள்
மெட்ராசு இரப்பர் பேக்டரி
பரவலாக எம்ஆர்எஃப் என அறியப்படும் மெட்ராசு இரப்பர் பேக்டரி, (Madras Rubber Factory) தமிழ்நாட்டில் சென்னையில் அமைந்துள்ள ஒரு முதன்மையான உருளிப்பட்டை தயாரிப்பு நிறுவனமாகும். இதன் முதன்மைத் தயாரிப்பாக, தானுந்துகளுக்கான உருளிப்பட்டைகளைத் தயாரிப்பதாக இருப்பினும் ஆசுபுரோ என்றஅமெரிக்க நிறுவனத்துடன் இணைந்து ஃபன்ஸ்கூல் பொம்மைகளையும் தயாரித்து வருகிறது. இந்தியாவின் மிகப்பெரும் உருளிப்பட்டை தயாரிப்பாளராக விளங்கும் எம் ஆர் எஃப் உலகளவில் முதல் பன்னிரெண்டு மிகப்பெரும் உருளிப்பட்டை தயாரிப்பாளர்களில் ஒன்றாக விளங்குகிறது. இந்நிறுவனம் 65 நாடுகளுக்கு ஏற்றுமதி செய்கிறது. அரக்கோணம், திருவொற்றியூர், பெரம்பலூர், பாண்டிச்சேரி, கோவா, கோட்டயம் மற்றும் மேடக்கில்  தொழிற்சாலைகள் உள்ளன.
1946ஆம் ஆண்டு கே.எம்.மாம்மென் மாபிள்ளையால் நிறுவப்பட்ட இந்த நிறுவனம் 2008ஆம் ஆண்டில் 50 மில்லியன் மதிப்புடையதாக இருந்தது. உருளிப்பட்டைத் தயாரிப்புடன் பதமாகுமுன்பான உருளிப்பட்டை புதுப்பிப்பு சேவைகளை எம்ஆர்ஃப் பிரீட்ரீட்சு மூலமும், தூக்கிப்பட்டைகளை எம்ஆர்எஃப் மசில்பிளெக்சு மூலமும் விற்று வருகிறது. இதன் தலைவராக மறைந்த கே.எம்.மாம்மென் மாப்பிள்ளையின் மகன் வினூ மாம்மென் வழிகாட்டி வருகிறார்.
விளையாட்டுத் துறையில் துடுப்பாட்டத்திலும் சீருந்து பந்தய ஓட்டத்திலும் ஈடுபாடு கொண்டுள்ளது. துடுப்பாட்ட மேம்பாட்டிற்காக பல இந்திய துடுப்பாட்டாளர்களை புரப்பதுடன் எம்ஆர்எஃப் பேசு பவுண்டேசன் என்ற அமைப்பின் மூலம் விரைவுப்பந்து வீச்சாளர்களுக்கு பயிற்சி அளித்து ஊக்குவிக்கிறது.
பகுப்பு:சென்னை தொழிற்சாலைகள் பகுப்பு:தமிழ்நாட்டு நிறுவனங்கள்
நிரப்பு கோணங்கள்
வடிவவியலில் இரு கோணங்களின் கூட்டுத்தொகை 90° எனில், அவை நிரப்பு கோணங்கள் (complementary angles) எனப்படும். இரு நிரப்பு கோணங்கள் அடுத்துள்ள கோணங்களாக (உச்சிப் புள்ளிகள் ஒன்றாகவும் ஒரு கரம் பொதுவாகவும் உள்ள கோணங்கள்) இருக்கும்போது, அவற்றின் பொதுவில்லாத கரங்கள் இரண்டும் செங்கோணத்தை உருவாக்கும். நிரப்பு கோணங்கள் அடுத்துள்ள கோணங்களாகத்தான் அமைய வேண்டும் என்றில்லை, வெளியில், அவை வெவ்வேறு இடங்களிலும் அமையலாம்
யூக்ளிட் வடிவவியலில், ஒரு செங்கோண முக்கோணத்தின் இரு குறுங்கோணங்களும் நிரப்பு கோணங்களாகதான் இருக்கும். ஏனெனில்: complementary என்ற ஆங்கில உரிச்சொல்லானது, complementum  என்ற லத்தீன் மொழிச் சொல்லில் இருந்து தோன்றியதாகும். complementum என்பது நிரப்பும் என்ற பொருளுடைய வினைச்சொல்லான complere உடன் தொடர்பு கொண்டது. ஒரு குறுங்கோணமானது அதன் நிரப்பு கோணத்தால் நிரப்பப்படும்போது, அது செங்கோணமாகிறது. எடுத்துக்காட்டு: 30° ஒரு குறுங்கோணம். இதன் நிரப்புகோணம் 60°
முக்கோணவியல் விகிதங்கள்
எனவே கோணங்கள் A மற்றும்  B   இரண்டும் நிரப்பு கோணங்கள் எனில்:
வெளி இணப்புகள்
பகுப்பு:முக்கோணவியல் பகுப்பு:கோணங்கள்
நம்பாக்கம் அருணாச்சலஸ்வரர் கோயில்
நம்பாக்கம் அருணாச்சலஸ்வரர் கோயில் தமிழ்நாட்டில் திருவள்ளூர் மாவட்டம், நம்பாக்கம் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் மாந்திஸ்வரர், அபித குசலாம்பாள் அம்மன் சன்னதிகள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. கார்த்திகை மாதம் சோமவரம் முக்கிய திருவிழாவாக நடைபெறுகிறது. மார்கழி மாதம் சிவராத்திரி திருவிழாவாக நடைபெறுகிறது.
என். மணக்குடி ஊராட்சி
'''என். மணக்குடி ஊராட்சி' (N. Manakkudi Gram Panchayat''), தமிழ்நாட்டின் சிவகங்கை மாவட்டத்தில் உள்ள தேவகோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1115 ஆகும். இவர்களில் பெண்கள் 560 பேரும் ஆண்கள் 555 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏர்னெஸ்ட்டு பர்கெசு
ஏர்னெஸ்ட்டு வாட்சன் பர்கெசு (Ernest Watson Burgess ) (மே 16, 1886 – டிசெம்பர் 27, 1966) என்பவர் ஒரு நகர்ப்புறச் சமூகவியலாளர். இவர் ஒன்டாரியோவில் உள்ள டில்பரியில் பிறந்தார். ஒக்லகோமாவில் உள்ள கிங்ஃபிசர் கல்லூரியில் கல்வி பயின்ற இவர் பின்னர் சிக்காகோ பல்கலைக் கழகத்தில் சமூகவியல் பயின்றார். 1916 ஆம் ஆண்டில் சிக்காகோ பல்கலைக் கழகத்தில் ஒரு நகர்ப்புறச் சமூகவியலாளராக இணைந்து கொண்டார். இவர் அமெரிக்கச் சமூகவியலாளர் கழகத்தின் 24 ஆவது தலைவராகவும் பணியாற்றியுள்ளார்.
ஆய்வுகள்
சிக்காகோ பல்கலைக் கழகத்தில் பேராசிரியராக இணைந்து ஐந்து ஆண்டுகளின் பின்னர், 1921 ஆம் ஆண்டில், ஏர்னெஸ்ட்டு புர்கெசு தனது புகழ் பெற்ற ஆக்கங்களில் ஒன்றை வெளியிட்டார். இவர் இன்னொரு சமூகவியலாளரான ராபர்ட்டு பார்க் என்பவருடன் இணைந்து "சமூகவியல் அறிவியலுக்கு ஒரு அறிமுகம்" (Introduction to the Science of Sociology) என்னும் பாட நூல் ஒன்றை எழுதினார். இது இதுவரையில் சமூகவியல் தொடர்பில் எழுதப்பட்ட நூல்களில் மிகவும் செல்வாக்குப் பெற்ற நூல்களில் ஒன்று ஆகும். அக்காலத்தில் பலர், இதனைச் "சமூகவியலுக்கான மறைநூல்" எனப் போற்றினர். இந்நூல், வாழ்வை வேறுபட்ட நோக்கில் பார்த்தவர்களுடைய கவனிப்புக்களையும், கருத்துக்களையும் முன்வைத்தது. சமூகவியலின் வரலாறு, மனித இயல்பு, பிரச்சினைகளை ஆராய்தல், சமூக ஊடாட்டம், போட்டி, முரண்பாடுகள், தன்மயமாதல் போன்ற பல்வேறு தலைப்புக்களில் விடயங்களை முன்வைத்தது. இந்நூலின் தகவல் செறிவு காரணமாக, பர்கெசு இறந்து பல பத்தாண்டுகள் கழிந்த பின்னரும் இன்றும் பயன்பட்டு வருகின்றது.
உடன் பணியாளரான ராபர்ட் ஈ. பார்க் என்பவருடன் இணைந்து பர்கெசு நிகழ்த்திய மிக முக்கியமான ஆய்வுகள் "சிக்காகோ சிந்தனைக்குழு"வின் தோற்றத்துக்கு அடிப்படையாக அமைந்தது. இந்த ஆய்வுகளின் விளைவாக உருவான "மாநகரம்" (The City) என்னும் நூலில் மாநகரத்தைப் பல ஒருமைய வளையங்களால் ஆன ஒன்றாகக் கருத்துருவப்படுத்தினர். இவர்கள் மாநகரத்தை, கூர்ப்பையும், மாற்றங்களையும் அடையும் ஒன்றாக நோக்கினர்.
பர்கெசு, குடும்பம், திருமணம் என்பவை தொடர்பான ஆய்வுகளிலும் பெருமளவு காலத்தைச் செலவிட்டுள்ளார். திருமணங்கள் வெற்றிபெறும் வீதத்தை எதிர்வு கூறுவதற்கான அறிவியல் அடிப்படையிலான அளவீடொன்றை உருவாக்குவதில் இவர் ஆர்வம் காட்டினார். 1939 ஆம் ஆண்டில் லெனார்ட்டு கொட்ரெல் என்பவருடன் இணைந்து இவர் எழுதிய "திருமணங்களின் வெற்றியை அல்லது தோல்வியை எதிர்வுகூறல்" என்னும் நூலில் திருமணங்களில் இசைவு ஏற்படுவதற்குக் கணவன் மனைவி இருவரும் தமது மனப்போக்கிலும், சமூக நடத்தைகளிலும் விட்டுக்கொடுப்புக்களைச் செய்துகொள்ள வேண்டும் என்னும் அடிப்படையில் ஒரு கோட்பாட்டை முன்வைத்தனர். இவர்கள் திருமணங்களின் வெற்றியை எதிர்வு கூறுவதற்காக அட்டவணை ஒன்றையும் உருவாக்கினர். இந்த அட்டவணை, திருமணங்களின் உறுதிநிலைக்குக் காரணமானதெனக் கருதப்படும் பல மாறிகள் சேர்க்கப்பட்டிருந்தன. எனினும், திருமணத்தின் உறுதிநிலைக்குக் காரணம் என அவர்கள் எடுத்துக்கொண்ட விடயங்களில் காதல், கவர்ச்சி போன்றவற்றைச் சேர்க்காததையிட்டு, இவர்களது இந்த முயற்சியைப் பலர் கண்டித்திருந்தனர். இந்த இரண்டு விடயங்களுமே மண வாழ்வின் முக்கியமான கூறுகள் எனப்படுபவை. பர்கசு என்றும் திருமணம் செய்ததில்லை என்பது குறிப்பிடத் தக்கது.
இவற்றையும் பார்க்கவும்
பகுப்பு:சமூகவியலாளர்கள் பகுப்பு:1886 பிறப்புகள் பகுப்பு:1966 இறப்புகள் பகுப்பு:அமெரிக்க சமூகவியலாளர்கள்
வடகடல்
வரலாற்று ரீதியாக, வடக்கு கடல் புவிசார் அரசியல் மற்றும் இராணுவ விவகாரங்களில் முக்கிய இடம்பெற்றள்ளது, குறிப்பாக வட ஐரோப்பாவில். மத்திய காலங்கள் மற்றும் நவீன சகாப்தத்தில் உலகளாவிய அளவில் வடக்கு ஐரோப்பாவை மதிப்பிடுவதன் மூலம் இது உலகளாவிய அளவில் முக்கியத்துவம் வாய்ந்தது. வட கடல் வைக்கிங்ஸ் உயர்வு மையமாக இருந்தது. இதன் விளைவாக, ஹான்சியடிக் கூட்டமைப்பு, நெதர்லாந்து மற்றும் பிரிட்டிஷ் ஆகிய நாடுகள் ஒவ்வொன்றும் வட கடலில் மேலாதிக்கம் செலுத்த முயன்றன, இந்த கடல் மூலம் உலகின் சந்தைகள் மற்றும் வளங்களை அணுகியது. இரண்டு உலகப் போரின்போது வடகிழக்கில் முக்கியத்துவம் வாய்ந்த பகுதியாக இருந்திருக்கிறது.
புவியியல்
வடக்குக் கடல் ஓர்க்கி தீவுகள் மற்றும் மேற்கு பிரிட்டனின் கிழக்கு கடற்கரையால் பிரிக்கப்பட்டுள்ளது மற்றும் நார்வே, டென்மார்க், ஜெர்மனி, நெதர்லாந்து, பெல்ஜியம், மற்றும் பிரான்ஸ் ஆகியவை உட்பட கிழக்கு மற்றும் தெற்காக மத்திய ஐரோப்பிய பிரதான நிலப்பரப்பு வடக்குக் கடல் சூழ்ந்துள்ளது. தென்மேற்கில், டோவர் நீரோட்டத்திற்கு அப்பால், வட கடல் அட்லாண்டிக் பெருங்கடலில் இணைக்கும் ஆங்கில கால்வாயாக மாறுகிறது.